Italia nu avea cunoștințe ca britanicii promiseseră grecilor zone însemnate din Asia Mică ca recompensă pentru sprijinul lor în timpul războiului. Delegația italiană de la Conferința de Pace de la Paris, înfuriată de opoziția SUA la ocuparea de către italieni a Dalmației, (al cărei control urma să îl primească în conformitatea cu prevederile Tratatului de la Londra din 1915), și de ocuparea de către Grecia a Anatoliei occidentale a părăsit Conferința și nu s-a mai reîntors decât pe 5 mai. Absența negociatorilor italieni i-a permis lui Lloyd George să îi convingă pe francezi și americani să accepte ocuparea de către Grecia a Smirnei și să defavorizeze operațiunile italiene în vestul Anatoliei.